مسز چٹرجی بمقابلہ ناروے

[تصغیر|[رانی مکھرجی نے 2024ء میں دادا صاحب پھالکے انٹرنیشنل فلم فیسٹیول ایوارڈز میں اپنی فلم مسز چٹرجی بمقابلہ ناروے کے لیے بہترین اداکارہ کا ایوارڈ جیتا۔ اس موقع پر انھوں نے اسکرین پر کہا:​ "جب یہ کہانی میرے پاس آئی، تو میں یہ جان کر حیران رہ گئی کہ ایک ماں کو اس طرح سلوک کا سامنا کرنا پڑا اور اس کے بچوں کو اس سے چھین لیا گیا۔ ایک ماں ہونے کے ناطے، یہ کہانی مجھے بہت چھوئی اور میں نے محسوس کیا کہ یہ کہانی سب کو بتانی چاہیے۔" ]]

**مسز چٹرجی بمقابلہ ناروے**  ایک 2023ء کی بھارتی ہندی زبانکی قانونی ڈراما فلم ہے، جسے آشیما چھبر نے لکھا اور ہدایت دی ہے۔ اس میں رانی مکھرجی، انیربن بھٹاچاریہ، نینا گپتا اور جم سربھ نے مرکزی کردار ادا کیے ہیں۔یہ فلم انورُوپ بھٹاچاریہ اور ساگرِیکا چکربورتی کی حقیقی کہانی سے متاثر ہے، جو ایک بھارتی جوڑا تھا جن کے بچے 2011 میں ناروے کے حکام نے لے لیے تھے۔

یہ فلم دنیا بھر میں 17 مارچ 2023 کو سینما گھروں میں ریلیز ہوئی۔ رانی مکھرجی کی اداکاری کو خوب سراہا گیا اور انھیں اس کردار پر کئی اعزازات ملے، جن میں شامل ہیں:

* فلم فیئر ایوارڈ برائے بہترین اداکارہ (نقادوں کی جانب سے)

* آئیفا ایوارڈ برائے بہترین اداکارہ

* زی سِنے نقاد ایوارڈ برائے بہترین خاتون اداکارہ

## فلم کی کہانی

فلم کی کہانی دیبیکا کے گرد گھومتی ہے، جو اسٹاونگر، ناروے میں اپنے شوہر انیرُدھّا، بیٹے شبھ اور پانچ ماہ کی بیٹی سُچی کے ساتھ رہتی ہے۔ ناروے کی چائلڈ ویلفیئر سروسز (بچوں کی رفاہی خدمات) کے دو ملازمین ان کے گھر باقاعدگی سے دورے کرتے ہیں اور آخرکار ایک دن شبھ اور سُچی کو زبردستی ساتھ لے جاتے ہیں۔

چٹرجی خاندان کو بتایا جاتا ہے کہ وہ اپنے بچوں کی پرورش کے لیے نااہل ہیں۔ اس پر دیبیکا اپنے بچوں کی حوالگی کے لیے لڑنے کا فیصلہ کرتی ہے۔ اس پر جو الزامات لگائے جاتے ہیں ان میں شامل ہیں:

* بچے ماں باپ کے ساتھ سوتے ہیں (co-sleeping)

* بچوں کو ہاتھ سے کھلایا جاتا ہے

* ماں ذہنی طور پر غیر مستحکم اور بچوں کی پرورش کے قابل نہیں ہے۔

ان نکات میں اول الذکر کے بارے میں صورت حال یہ ہے کہ:

1. بچے ماں باپ کے ساتھ سوتے ہیں (Co-sleeping): بھارت، پاکستان سمیت بہت سے ایشیائی ممالک میں والدین کے ساتھ بچوں کا سونا، نہ صرف ایک عام روایت ہے بلکہ اسے محبت، تحفظ اور جذباتی تعلق کی علامت سمجھا جاتا ہے۔ بھارتی ثقافت میں اس کی اہمیت ایک محفوظ ماحول بنانے سے تعلق رکھتی ہے۔ بچے والدین کے ساتھ سو کر خود کو زیادہ محفوظ محسوس کرتے ہیں، خاص طور پر شیر خوار بچے۔ ماں کے ساتھ تعلق کے معاملے میں بھی اس کی اپنی اہمیت ہے۔ ماں بچے کے قریب رہتی ہے تو وہ رات کو آسانی سے دودھ پلا سکتی ہے اور بچے کی چھوٹی چھوٹی ضروریات کا فوری خیال رکھ سکتی ہے۔ اس سے خاندانی وابستگی کا بھی قریبی سے احساس ہوتا ہے۔ یہ طریقہ بچے اور والدین کے درمیان گہرا جذباتی رشتہ قائم کرتا ہے، جو بھارتی خاندانوں میں بہت اہم ہوتا ہے۔ اس بارے میں مغربی معیار پر اعتراض اس لیے غیر منصفانہ ہے کیونکہ مغربی معاشروں میں فرد کو جلد آزاد بنانے پر زور دیا جاتا ہے، جبکہ مشرقی ثقافت میں خاندانی وابستگی اور اجتماعی پرورش پر زور ہوتا ہے۔ بچوں کے ساتھ سونے کو ذہنی یا جذباتی کمزوری کی علامت سمجھنا دراصل ثقافتی ناسمجھی ہے اور یہ ایک نسلی تعصب (cultural bias) کی مثال ہے۔

2. بچوں کو ہاتھ سے کھلایا جانا بھارت کے ساتھ ساتھ کئی دیگر ایشیائی ممالک میں عام ہے۔ یہ صرف ایک جسمانی عمل نہیں، بلکہ یہ ایک محبت بھرا عمل ہے جو ماں یا والدین اور بچے کے درمیان گہری وابستگی کو ظاہر کرتا ہے۔ اس کی بھارتی ثقافت میں اس کی اہمیت محبت اور خدمت کی علامت کے طور پر ہے۔ ہاتھ سے کھلانے کو ایک ماں کی محبت اور خیال رکھنے کا حصہ سمجھا جاتا ہے۔ یہ ایک روایتی طریقہ ہے جو صدیوں سے اپنایا گیا ہے اور اسے غیر صحت مند یا غیر مناسب سمجھنا بھی اپنے آپ میں ثقافتی ناسمجھی کی نشانی ہے۔ یہ ایک سیکھنے کا عمل ہے جس سے کہ بچہ کھانے کی مختلف اقسام اور آداب کو اسی طریقے سے سیکھتا ہے۔ اس کے بارے میں مغربی معیار پر اعتراض ہے کیونکہ مغربی ممالک میں خود مختاری پر زور ہے، لیکن اس کا مطلب یہ نہیں کہ والدین کا بچوں کو ہاتھ سے کھلانا غلط ہے۔ اس کی عام تنقید جو “dependency” (انحصار) یا “parental control” (والدین کا قابو میں رکھنا) سمجھ کر مسترد کرنا مشرقی ثقافتوں کو کم تر سمجھنے کا رویہ ہے، جو غیر منصفانہ اور امتیازی ہے۔ خلاصۂ کلام یہ ہے کہ ان دونوں روایات کو غیر مناسب کہنا دراصل مغربی اصولوں کا ناحق نفاذ ہے۔ ہر قوم کی اپنی ثقافتی قدریں اور روایات ہوتی ہیں اور ان کو عالمی پیمانے پر "صحیح" یا "غلط" کہنے سے پہلے ثقافتی حساسیت اور بین الثقافتی احترام کو مدنظر رکھنا ضروری ہے۔

فلم میں اس کے بعد دکھایا گیا ہے کہ ان اعتراضات کی جو بھی ثقافتی بنیادیں ہو، جلد ہی اصل کردار ماں کا نبھانے والی دیبیکا کو معلوم ہوتا ہے کہ چائلڈ ویلفیئر سروس دراصل ایک اسکیم ہے جو مہاجرین کو نشانہ بنا کر ان سے پیسے بٹورتی ہے۔ وہ بچوں کے دیکھ ریکھ والے گھر کا پتہ لگاتی ہے اور انھیں وہاں سے سویڈن لے جانے کی کوشش کرتی ہے، لیکن سرحد پر پکڑی جاتی ہے۔

فلم کی باقی کہانی دیبیکا کی قانونی جنگ، ماں کے بے پناہ جذبے اور ایک بے حس شوہر کے ساتھ جدوجہد پر مبنی ہے۔ اور یہ بھی دکھایا گیا ہے کہ وہ کس طرح ان تمام مشکلات کے باوجود اپنے بچوں سے دوبارہ ملنے میں کامیاب ہوتی ہے۔

## فلم کے ادا کار

### مرکزی کردار

* رانی مکھرجی بطور دیبیکا چٹرجی (ایک ماں جو اپنے بچوں کی حوالگی کے لیے قانونی جنگ لڑتی ہے)

* انیربن بھٹاچاریہ بطور انیرُدھّا / "انیرُدھ" چٹرجی (دیبیکا کے شوہر جو اکثر بے حس دکھائی دیتے ہیں)

### قانونی و سیاسی کردار

* جم سربھ بطور ڈینیئل سنگھ سیوپیک (ناروے کا وکیل، جو ریاست کی نمائندگی کرتا ہے)

* نینا گپتا بطور وسُدھا کامت (بھارت کی وزیر خارجہ — یہ کردار سشما سوراج سے متاثر ہے)

* بارون چنڈا بطور ابھجیت دتہ (کلکتہ ہائی کورٹ کے جج)

* بالاجی گوری بطور ایڈووکیٹ سنینا پرتاپ (دیبیکا کی قانونی مشیر)

### ویلفریڈ آفس کے افسران (Norwegian Child Welfare)
* کارت تامیارف بطور سیا

* برِٹا سُول بطور میٹِلڈا میگنس

* سارا سولئے بطور بیرِٹ ہانسن (کنڈرگارٹن ٹیچر)

* کرسٹیان سارَو بطور لارس کرسٹیانسن (ویلفریڈ کا اعلیٰ افسر)

### دیبیکا اور انیرُدھ کا خاندان
* میتھو چکربورتی بطور انیرُدھ کی ماں

* سومیا مکھرجی بطور انورگ چٹرجی (انیرُدھ کا بھائی)

* بودھی ستوا مجمدار بطور دیبیکا کے والد

* ساسوتی گوہا ٹھاکرتا بطور دیبیکا کی والدہ

### بچے
* یُوان ونواری بطور شبھ چٹرجی (دیبیکا اور انیرُدھ کا بیٹا)

* ارحہ علی بطور سُچی چٹرجی (دیبیکا اور انیرُدھ کی بیٹی)

### دیگر معاون کردار
* وروَن وزیر بطور بِسوجیت سرکار

* چارو شنکر بطور نندنی

* روپانگی ونواری بطور رابعہ

## فلم کی تیاری

### تخیل سے حقیقت کا سفر

فلم کی اعلان مارچ 2021 میں رانی مکھرجی نے کیا تھا۔
یہ فلم بنگالی اداکار انیربن بھٹاچاریہ کی پہلی ہندی فلم ہے جو ان کی بالی وڈ میں ڈیبیو ہے۔ یہ پہلی بھارتی فلم ہے جسے ایسٹونیا (Estonia) میں شوٹ کیا گیا — جو ایک تاریخی مقام ہے، خاص طور پر چونکہ فلم ناروے پر مبنی ہے اور کہانی میں مذکور مقام کا یورپی احساس ضروری تھا۔

### کہانی کی بنیاد

فلم کی کہانی ساگرِیکا چکربورتی اور ان کے شوہر کی حقیقی زندگی کے واقعے سے متاثر ہے، جو ناروے میں مقیم ایک بھارتی جوڑا تھا۔ ان کے بچوں کو ناروے کی چائلڈ ویلفیئر سروس نے تحویل میں لے لیا تھا، محض اس بنیاد پر کہ ان کی پرورش کے طریقے بھارتی ثقافت پر مبنی تھے، جیسے کہ:

* بچوں کا والدین کے ساتھ سونا

* بچوں کو ہاتھ سے کھانا کھلانا

## Principal photography (مرکزی شوٹنگ)

فلم کی اصل شوٹنگ کا آغاز اگست 2021ء میں ہوا ۔فلم کا پہلا شوٹنگ شیڈول ایسٹونیا میں مکمل ہوا — یہ وہی یورپی ملک ہے جہاں فلم کی زیادہ تر کہانی سیٹ کی گئی تھی۔ پہلا شیڈول 21 ستمبر 2021 کو مکمل ہوا۔ فلم کی آخری شوٹنگ 18 اکتوبر 2021 کو ختم کی گئی، یعنی پورا پروڈکشن تقریباً دو مہینوں میں مکمل کیا گیا۔

## ریلیز
فلم کو دنیا بھر کے سینما گھروں میں ریلیز 17 مارچ 2023 کو کیا گیا۔

اس فلم نے ناظرین اور ناقدین دونوں کو جذباتی کر دیا، خاص طور پر رانی مکھرجی کی شاندار اداکاری نے دل جیت لیے۔
 
## موسیقی

اس فلم کے دھنوں کو امیت تریویدی  نے تیار کیا۔ جب کہ نغموں کو کوثر منیر نے لکھا۔

## تاثرات
فلم کو ملے جلے تبصرے موصول ہوئے — کچھ ناقدین نے اسے جذباتی اور طاقتور قرار دیا، جب کہ کچھ نے اسے زیادہ ڈرامائی اور سطحی محسوس کیا۔

### راٹن ٹوماٹوز (Rotten Tomatoes)
* 13% مثبت تبصرے (15 ناقدین کی بنیاد پر)

* اوسط درجہ بندی: 4.7/10

* مثبت تبصرے:
انڈیا ٹوڈے (زینیا بندھو پادھیائے) – 🌟🌟🌟🌟⭐ (3.5/5):

"فلم کی سب سے بڑی طاقت بلاشبہ رانی مکھرجی کی اداکاری ہے۔ فلم ہلکی پھلکی نہیں، بلکہ دل کو چھو لینے والی اور جذباتی ہے۔ اگرچہ آخر میں فلم کچھ حد تک کھنچی ہوئی محسوس ہوتی ہے۔" 

* بالی وڈ ہنگامہ – 🌟🌟🌟⭐⭐ (3/5)
"یہ ایک دل پر گہرا اثر ڈالنے والا ڈراما ہے، جس میں رانی مکھرجی کی کیرئیر کی بہترین اداکاری نظر آتی ہے۔" 

* ہندوستان ٹائمز (مونیکا راول)
"یہ ایک سچے دل سے سنائی گئی کہانی ہے، لیکن کہانی میں کچھ ایسی پرتیں ہیں جنھیں اگر گہرائی سے کھولا جاتا تو فلم مزید مؤثر بن سکتی تھی۔"

👎 منفی تبصرے:
ریڈیف ڈاٹ کام (سکنیا ورما)
"ماں کی مایوسی اور جذبہ محسوس کرنے کی بجائے، فلم میں خالی ڈرامائی پن ہی نظر آتا ہے۔"

* این ڈی ٹی وی (سائی بل چٹرجی) – 🌟⭐⭐⭐⭐ (1.5/5)
"ایک جذباتی مگر غیر متوازن انداز میں پیش کی گئی کہانی جو دراصل بہتر طریقے سے بیان کی جا سکتی تھی۔"

* مِنٹ لاؤنج (اودیتا جھن جھن والا)
"فلم ایک آنسو بھری بولی وڈ ڈراما کے طور پر زیادہ یاد رہتی ہے، بجائے اس کے کہ یہ ایک حقیقی انسانی کہانی کو مؤثر انداز میں پیش کرے۔"

## باکس آفس پر مظاہرہ

* افتتاحی دن کی کمائی: ₹3.22 کروڑ (500 اسکرینز پر ریلیز)

* دوسرے دن: ₹4.55 کروڑ (77.95% اضافہ)

* تیسرے دن: ₹4.91 کروڑ

* پہلا ویک اینڈ کل: ₹12.68 کروڑ

مجموعی دنیا بھر کی کمائی (20 اپریل 2023 تک):
₹36.53 کروڑ

## ناروے کی باکس آفس رپورٹ

* 745,000 نارویجین کرونز کی کمائی

* سب سے زیادہ کمائی کرنے والی بالی ووڈ فلم ناروے میں

* 8356 لوگ دیکھنے گئے — ناروے کی سب سے زیادہ دیکھی جانے والی جنوب ایشیائی فلم

فلم نے جذباتی اثر ضرور چھوڑ چکی ہے خاص طور پر رانی مکھرجی کی اداکاری نے ناقدین کا دل جیتا۔ لیکن کہانی کے بیان اور ہدایت پر کچھ حلقوں سے تنقید بھی ہوئی۔ باکس آفس پر فلم نے قابلِ ذکر کامیابی حاصل کی، خاص طور پر ناروے میں، جہاں اس کی ثقافتی مطابقت زیادہ محسوس کی گئی۔

## ناروے کے سفارت خانے کا بیان
نارویجین ایمبیسی، بھارت کی وضاحت (فلم کی ریلیز سے پہلے) یوں کی گئی :

* یہ  فلم کو "فکشن" (افسانہ) قرار دیا جا سکتا ہے اگرچہ یہ ایک حقیقی واقعے سے متاثر ہے۔ سفارت خانے کے اہم نکات اس طرح ہیں :

* فلم کا مقدمہ ایک دہائی قبل بھارتی حکام کے تعاون سے حل ہو چکا تھا اور تمام فریقین کی رضامندی شامل تھی۔

* رازداری کے قانون کے تحت وہ مخصوص کیس پر تبصرہ نہیں کر سکتے۔

* ثقافتی فرق جیسے ہاتھ سے کھلانا یا والدین کے ساتھ سونا، ناروے میں بچوں کے لیے مضر نہیں سمجھے جاتے — یہ الزام غلط ہے۔

* چائلڈ ویلفیئر سسٹم منافع پر مبنی نہیں — یہ بات کہ "زیادہ بچے فوسٹر کیئر میں جائیں تو زیادہ پیسہ ملتا ہے"، سراسر جھوٹ قرار دی گئی۔

* بچوں کو صرف تشدد، لاپروائی یا بدسلوکی کی صورت میں تحویل میں لیا جاتا ہے۔

انھوں نے آخر میں کہا:

"ہم متاثرہ خاندانوں، خاص طور پر بچوں کے ساتھ ہمدردی رکھتے ہیں۔ اس طرح کے تجربات واقعی بہت تکلیف دہ ہوتے ہیں۔"

ناروے کے سفیر ہانس جیکب فریڈنلند (Hans Jacob Frydenlund) کا تبصرہ یوں دیکھا گیا:

"یہ فلم ناروے کے خاندانی نظام اور ثقافتی احترام کو غلط انداز میں پیش کرتی ہے۔" 

ساگرِیکا چکربورتی کا سخت ردِ عمل:
فلم کی حقیقی متاثرہ، ساگرِکا چکربورتی، نے سفیر کے بیان کو شدید تنقید کا نشانہ بنایا:

"جب پوری دنیا میری اور میرے بچوں کی محبت کو دیکھ سکتی ہے، تو ناروے کی حکومت اب بھی میرے بارے میں جھوٹ پھیلا رہی ہے بغیر میرے حالات کو سمجھے۔"

انھوں نے کہا کہ انھیں دنیا بھر سے محبت اور حمایت مل رہی ہے اور لوگ ان سے ملنے آنا چاہتے ہیں۔

انھوں نے بھارتی حکومت کی مدد کو انتہائی قیمتی قرار دیا۔

انھوں نے انڈین ایکسپریش میں ایک اداریہ بھی لکھا، جس میں خاص طور پر یہ بات واضح کی:

بچے والدین کے ساتھ سونا یا ہاتھ سے کھلانا، ثقافتی طور پر قدرتی عمل ہے، جسے غلط سمجھ کر فیصلہ دینا ناانصافی ہے۔

## یون اسکیلبریڈ
سٹاونگر میونسپلٹی کے بچوں، نوجوانوں اور خاندانوں کے مینیجر  Jone Skjelbred (یون اکیکبریڈ) نے کہا: اس کیس پر تبصرہ نہیں کرنا چاہتے کیونکہ جو لوگ اس پر کام کر رہے تھے، وہ اب ہمارے ساتھ نہیں ہیں۔ لہٰذا ہمارے پاس اس معاملے کے بارے میں کافی معلومات نہیں ہیں۔" اسی طرح گونار توریسین (Gunnar Toresen) نے کہا جو 2011 میں اسٹاونگر چائلڈ پروٹیکشن کے سربراہ تھے : "یہ کہانی ویسی نہیں ہے جیسی اصل میں پیش آئی، لیکن یہ فلم شاید ان جذبات کی عکاسی کرتی ہے جو اس کیس نے خاندان اور بھارت میں پیدا کیے۔" 

## ناروے کے اندر مباحثہ
ناروے کے دستور اور وہاں کے قانون دانوں کی سوچ ملک کو ایک فلاحی اور رفاہی مملکت میں تبدیل کرنا ہے جہاں ہر فرد کے حقوق کا مکمل تحفظ ہو۔ اسی وجہ سے ملک میں ایک جانب صحت اور طبی سہولتیں یا تو عملًا مفت یا پھر بہت ہی کم خرچ پر دستیاب ہیں، تو دوسری جانب اسی ڈھانچے کو بروئے کار لاتے ہوئے ورونا وائرس جیسی عالمگیر وبا کا کافی کامیابی سے دفاع کیا گیا تھا۔ انسانی حقوق کو وسعت دیتے ہوئے ناروے نے ایل جی بی ٹی حقوق کو قانونی تحفظ فراہم کیا، جنسی رجحانات سے صرف نظر کرتے ہوئے لوگوں کو ہر گوشۂ حیات مین مساوی مواقع فراہم کیے، حتی کہ ہم جنس افراد کی باہمی شادیوں کو قابل قبول اور انھیں بچوں کے گود لینے اور جنسی علاج وغیرہ کا بھی حق فراہم کیا۔ یہی سوچ ملک کے بچوں پر بھی مرکوز ہوئی۔ کم عمری، ناسمجھی، گہوارگی سے نوجوانی کا پیچیدہ سفر، جدید دور میں شادیوں کی عدم پائیداری اور طلاق سے اولاد کے ذہنوں کی الچھن، قریبی رشتے داروں یا کسی جان پہچان والے کی جانب سے بچوں کا عام استحصال یا پھر ان کا ممکنہ جنسی استحصال، یہ چند ایسے پہلو ہیں جن پر غور و فکر کر کے ملک میں Barnevernet یا بچوں کے تحفظ کی ایجنسی وجود میں آئی ہے جو مشکل حالات میں بچوں کو اپنی نگہداشت میں لیتی ہے اور ان کی پرورش کرتی ہے، بھلے ہی یہ کچھ مہینوں یا کچھ سالوں کے عرصے پر محیط کیوں نہ ہو۔ اسی بچوں کی حفاظت والی ایجنسی کو کئی انسانی حقوق کی تنظیمیں اور خود ناروے کے عوامی حلقوں نے تنقید کا نشانہ بنایا ہے کہ ایجنسی کئی بار غیر ضروری مداخلت کرتی ہے، بے ضرورت بچوں کو اپنے قبضے میں لیتی ہے اور سب سے بڑھ کر ماں باپ سے صحیح رائے مشورہ یا معاملوں کی تحقیق کی بجائے اپنی رائے تھوپتی ہے۔ مسز چٹرجی بمقابلہ ناروے فلم پر اگر چیکہ بھارت میں ناروے کے سفارت خانے نے آگاہ کیا ہے کہ بچوں کی دیکھ ریکھ کو لے کر صورت حال جتنی سنگین بتائی گئی ہے، وہ اتنی نہیں ہے اور بیش تر معاملوں میں صحیح رہنمائی اور دیکھ ریکھ کی کوشش کی جا رہی ہے، تاہم خود ناروے کے لوگ ایک متضاد رائے کے ساتھ سامنے آئے ہیں۔ ترکی کی خبر رساں ٹی آر ٹی ورلڈ نے 2023ء نے ایک بیس سالہ ناروے کی لڑکی تونیے اوم دہل (Tonje Omdahl) کی اسی طرح کی آپ بیتی پر مبنی ایک مضمون لکھا جس میں اس کی ایک تصویر رانی مکرجی کے ساتھ دکھائی گئی ہے۔ دہل کا کہنا تھا:

یعنی دہل کے مطابق یہ واقعی قابلِ تحسین بات ہے کہ کسی نے آخرکار ناروے کے بچوں کے ٹحفظ کے نظام کے مسائل پر فلم بنائی ہے — اور وہ بھی ایک غیر ملکی فلم، جو اس مسئلے کو بین الاقوامی سطح پر اجاگر کرے گی۔ ناروے کا میڈیا شاذ و نادر ہی کسی انفرادی کیس پر بات کرتا ہے اور اگر کبھی کچھ شائع ہو بھی جائے، تو اکثر حکام اس پر کوئی خاص قدم نہیں اٹھاتے۔ آپ کی کہانی سن کر دل بہت دکھی ہوا۔ میرے والد ایک اکیلے پرورش کنندہ تھے۔ ان پر ایک جھوٹا الزام لگایا گیا کہ وہ میرا استحصال کرتے ہیں، جبکہ حقیقت اس کے بالکل برعکس تھی۔ میرے اسکول میں مسلسل زور زبردستی سے ڈرائے، دبائے، دھمکائے اور ستائے جانے کی کی وجہ سے مچھ کو جسمانی تکلیف تک ہوتی تھی — اور اس سب پر جب میرے والد کھل کر شکایت درج کرنے کی کوشش کی، تو بجائے میری مدد کرنے کے، اسکول کی انتظامیہ نے خود بچوں کی خدمات والوں کو اطلاع دے دی کہ شاید گھر کا ماحول ٹھیک نہیں۔ یہ انتہائی ناانصافی تھی۔ مگر یہ بعید از حقیقت بات تھی۔  اب وقت آ گیا ہے کہ سچ کو سامنے لایا جائے اور ان لوگوں کو بے نقاب کیا جائے جنھوں نے مجھ جیسے معصوم بچوں اور اُن کے والدین کے ساتھ ظلم کیا۔ اب وقت آگیا ہے کہ ان ارباب مجاز  کے کارناموں کا حساب لیا جائے۔ 

### دیگر فلمیں جو متصلہ موضوعات پر مبنی ہیں
ناروے کی چائلڈ ویلفیئر سروسز پر راست یا زیادہ تنقیدی فلمیں نہیں بنائی گئی ہیں۔ ایسی فلمیں بہت کم ہیں جو براہ راست اسی نظام پر توجہ دیتی ہوں یا پھر ان فلموں کی وجہ سے ناروے اور بیرونی عوام ناروے کی بچوں کو دیکھ ریکھ اور ان کی حفاظت کی پالیسی پر چرچا ہوئی ہو۔ تاہم چند یورپی اور نارویجین فلمیں ہیں جو بچوں کی دیکھ بھال، ریاستی مداخلت اور ادارہ جاتی زیادتی جیسے موضوعات کو اجاگر کرتی ہیں، جو بالواسطہ طور پر اسی بحث کا حصہ ہیں:

1. King of Devil’s Island (2010) (کنگ آف ڈیویلز آئی لینڈ) (2010ء): یہ فلم 1915 میں ایک اصلاحی ادارے (جیل) میں بچوں پر کیے گئے ظلم اور وہاں کے ظالمانہ نظام کے خلاف بغاوت کی کہانی بیان کرتی ہے۔ یہ ناروے کے اصلاحی نظام کی ناکامی کو اجاگر کرتی ہے۔

2. Sons (2006) (سنز) (2006ء): یہ فلم ایک ایسے شخص کی کہانی ہے جو ماضی میں بچوں کو جنسی زیادتی کا نشانہ بناتا رہا ہے۔ فلم اس بات کا مشاہدہ ہے کہ سرکاری نظام ایسے افراد کے خلاف اکثر مؤثر اقدام نہیں کرتا۔

3. Yohan: The Child Wanderer (2010) (یوہان: آوارہ بچہ (2010ء)): یہ فلم ان بچوں کی حقیقی کہانیوں پر مبنی ہے جو غربت کے باعث نوآبادیاتی دور میں نقل مکانی پر مجبور ہوئے۔ فلم بچوں کی زندگی میں ریاست کی ناکامی اور بچوں کی دیکھ ریکھ کی کمزوریوں پر روشنی ڈالتی ہے۔

اگرچہ یہ فلمیں بارنے ورنت (ناروے کی چائلڈ ویلفیئر سروسز) پر براہِ راست تنقید نہیں کرتیں، مگر یہ ناروے میں بچوں کے تحفظ، ثقافتی ٹکراؤ اور ریاستی اداروں کے کردار پر اہم سوالات اٹھاتی ہیں۔ "مسز چٹرجی بمقابلہ ناروے" اس لحاظ سے منفرد ہے کہ یہ ایک سچے واقعے پر مبنی ہے اور براہِ راست بارنے ورنت کو نشانہ بناتی ہے، جسے بین الاقوامی سطح پر بہت پزیرائی اور بحث ملی۔

## انعامات و اعزازات

## ناروے کی چائلڈ ویلفیئر سروسز

اس فلم کا اصل موضوع ناروے کی چائلڈ ویلفیئر سروسز (Barnevernet) اور ان کا مبینہ رویہ ہے۔ فلم کا آغاز اس منظر سے ہوتا ہے کہ دیبیکا (رانی مکرجی) کے بچے چپکے سے سرکاری گاڑی میں بٹھا کر اس کے اسٹاونگر کے گھر سے لے جائے جاتے ہیں۔ وہ گاڑی کے پیچھے بھاگتی ہے، چیختی چلاتی ہے، لیکن اس کے بیٹے شبھو، جو آٹزم کے شکار ہیں اور بیٹی شوچی، جو ابھی ننھی سی ہے، پلک جھپکتے ہی اس کی نظروں سے اوجھل ہو جاتے ہیں۔ چند دنوں تک دیبیکا کا بہ طور ماں ناروے کی چائلڈ ویلفیئر سروسز کے لوگ کتے ہیں اور اس سے کئی ثقافتی سوالات کیے جاتے ہیں اور ایک نارویجین سرکاری مشیر اس کی والدہ ہونے کی صلاحیت کا جائزہ لیتا ہے۔ آخرکار اسے بتایا جاتا ہے کہ اس کے بچے اس کے ساتھ نہیں رہ سکتے۔ اس کا شوہر انیردھ (انیربن بھٹاچاریہ)، جو ایک انجینئر ہے، بظاہر اس کا ساتھ دیتا ہے، لیکن اپنی مصروفیات کے باعث اس کی زیادہ مدد نہیں کر پاتا۔ یہیں سے ایک ماں کے ایک غیر ملکی زمین کی سرکاری ایجنسی سے تصادم کا آغاز ہوتا ہے۔ چائلڈ ویلفیئر سروسز جو بچوں کی فلاح و بہبود کی ذمہ دار ہے اور یہ مقامی میونسپل اداروں کے ذریعے کام کرتی ہے۔ اس کا تحریری مقصد ان بچوں کو بر وقت مدد فراہم کرنا ہے جو نامناسب گھریلو حالات میں رہ رہے ہوں، جس کے لیے مشاورت، رہنمائی، گود شدہ دیکھ ریکھ اور دیگر سہولیات فراہم کی جاتی ہیں۔ ادارہ 1992 کے چائلڈ ویلفیئر ایکٹ کے تحت قائم ہوا اور اس پر وزارتِ اطفال و مساوات اور کاؤنٹی سوشل ویلفیئر بورڈز کی نگرانی ہوتی ہے۔ سالانہ طور پر ہزاروں بچے اس سے فائدہ اٹھاتے ہیں، جن میں سب سے زیادہ مسائل کے اسباب والدین کی تربیتی کمی، ذہنی بیماری اور منشیات ہوتے ہیں۔ ادارے پر اکثر یہ تنقید ہوتی ہے، جیسا کہ اس فلم میں دکھایا گیا ہے کہ یہ یا تو بہت دیر سے کارروائی کرتا ہے یا بچوں کو غیر ضروری طور پر والدین سے جدا کر دیتا ہے، خاص طور پر امیگرنٹس کے کیسز میں جہاں ثقافتی اختلافات تنازعات کو بڑھا دیتے ہیں۔ یورپی عدالت برائے انسانی حقوق نے بھی ناروے کے خلاف کئی فیصلے سنا چکی ہیں۔ متعدد بین الاقوامی کیسز — خصوصاً بھارت، روس، چیک جمہوریہ، رومانیہ اور پولینڈ سے متعلق  — میڈیا میں اجاگر ہوئے جن میں والدین نے نارویجین نظام کو ناانصافی اور ثقافتی تعصب کا مرتکب قرار دیا۔ انھی میں ایک سچے واقعے پر مبنی  بھارتی فلم "مسز چٹرجی بمقابلہ ناروے" (2023) نے ان مسائل کو عالمی سطح پر اجاگر کیا، جس میں ایک ماں کی جدوجہد اور ادارہ جاتی طاقت کے خلاف لڑائی کو بیان کیا گیا ہے۔

## خلاصہ

"مسز چٹرجی بمقابلہ ناروے" ایک جذباتی بھارتی فلم ہے جو ایک ماں دیبیکا کی اپنے بچوں کی تحویل کے لیے کی گئی قانونی اور ثقافتی جدوجہد پر مبنی ہے۔ فلم ناروے میں مقیم بھارتی جوڑے کی حقیقی کہانی سے متاثر ہے، جن کے بچوں کو ان کی پرورش کے بھارتی انداز — جیسے والدین کے ساتھ سونا اور ہاتھ سے کھلانا — کی بنیاد پر چائلڈ ویلفیئر سروسز نے چھین لیا۔ رانی مکھرجی نے مرکزی کردار میں ایک ماں کی بے پناہ محبت، ہمت اور عزم کو مؤثر انداز میں پیش کیا، جس پر انھیں کئی ایوارڈز ملے۔ فلم نہ صرف ایک ماں کی لڑائی کو دکھاتی ہے بلکہ ثقافتی امتیاز، انسانی حقوق اور نظام کی بے حسی کو بھی بے نقاب کرتی ہے۔

## مزید دیکھیے

* ناروے کی چائلڈ ویلفیئر سروسز

## حوالہ جات

زمرہ:2020ء کی دہائی کی بھارتی فلمیں
زمرہ:2020ء کی دہائی کی ہندی زبان کی فلمیں
زمرہ:2023ء کی فلمیں
زمرہ:2023ء کی ڈراما فلمیں
زمرہ:استونیا میں عکس بند فلمیں
زمرہ:حقیقی واقعات پر مبنی بھارتی فلمیں
زمرہ:حقیقی واقعات پر مبنی ڈراما فلمیں
زمرہ:خاندانوں کے بارے میں فلمیں
زمرہ:ناروے میں سیٹ فلمیں
زمرہ:ہندی زبان کی ڈراما فلمیں
زمرہ:ہندی زبان کی فلمیں
زمرہ:بھارتی فلمیں
زمرہ:حقیقی واقعات پر مبنی ہندی زبان کی فلمیں
زمرہ:بھارتی قانونی ڈراما فلمیں